  Майя Бывальцева Тодмо удмурт кылбурчи Флор Васильев вордскем дырысен 85 ар тырмонлы сӥзьыса, Яр ёросысь лыдӟетъюрт литературая «Звени над Яром, песня Флора!» бадӟым марафон ортчытэ. Со улсын та нуналъёсы мерлыко вотэсъёсын «Флор Васильев в формате web 2.0» акция кутскиз, отчы вань мылкыд карисьёс пыриськыны быгато. Со сярысь ивортодэтъя «Удмуртия» агентстволы вераз лыдӟетъюртысь ӧнерчи Татьяна Малых. Со луоз «ВКонтакте» но «Одноклассники» мерлыко вотэсъёсын. Со акциын луоз куинь конкурс. Одӥгез конкурс — Флор Васильевлэн книгаеныз селфи, умойгес со лыдӟиськонниын лэсьтэмын луиз ке, кылсярысь, книгаосын адӟытон азьын яке Флор Васильевлэн книгаосыз азьын. Озьы ик котькыӵе интыын яра, но Флор Васильевлэн книгаосыныз Татьяна Малых, Яр ёрос лыдӟетъюртысь ӧнерчиКыкетӥез конкурс — видеоролик, кытын Флор Васильевлэсь удмурт яке ӟуч кылын кылбурзэ лыдӟоно (дышетыса яке книгаысь). Куинетӥез — викторина, кытын куинь заданиос луозы. Татьяна Малых верамъя, соосты лыдӟетъюртлэн  шедьтыны луоз. Туспуктэмез, видеороликез но визьысанлы валэктонъёсын бамысь скриншотэз ужрадэ пыриськись «ВКонтакте» но «Одноклассники» мерлыко вотэсъёсысь аслаз бамаз интыяны но хештэгъёс ватсаны кулэ: видеоролик борды — #ФлорВасильев85#ФлорВасильев_ВИДЕО туспуктэм (селфи) борды — #ФлорВасильев85#ФлорВасильев_СЕЛФИ визьсынан борды — #ФлорВасильев85#ФлорВасильев_ВИКТОРИНА_1 (кытын 1 викториналэн номерез, озьыен, кыкетӥезлы 2, куинетӥезлы 3 лыдпус гожтоно луоз). «Флор Васильев в формате web 2.0» акция 2019-тӥ арысь тулыспалозь мыноз. Вормисьёсты быръён понна радъясьёс чоталозы, кӧня «кельше» (лайк) пусъёс пуктэмын соиз яке таиз гожтэм улэ. Адями со куинь направлениез ке ортче, пумаз ми «лайкъёсты» ватсаськом но, пото куинь вормисьёс, кудъёсызлы кыӵе ке кузьымъёс луозы Татьяна Малых, Яр ёрос лыдӟетъюртысь ӧнерчиНялтас вераса, радъясьёслэсь кузьымзэс — «ЯР: здесь начинается Удмуртия!» гожтэмен кружкаез — та толэзе ик утыны луэ ни. Со понна акция сярысь  вӧлмытыны кулэ. 31-тӥ куартолэзе вормисез автоматика амалэн быръёзы. Ватсалом, Литературая бадӟым марафон улсын быдэс ар ӵоже пӧртэм ужрадъёс ортчозы. Огъя йылпумъянъёс лэсьтозы Флор Васильёвлэн вордскем дырысеныз 85 ар тырмон нуналэ — 2019-тӥ арын 19-тӥ тулыспалэ. Соку ик Флор Васильев нимо ёрос премиосты сётозы. Луозы Флор Васильев нимо премиос — «Тюрагай» но «Пичи Тюрагай». <…> Со ёрос премия, самодеятельной коллективъёс басьто, самодеятельной ансамбльёс, исполнительёс но киужъёсын вырисьёс. Витетӥез луоз ни вуоно аре. «Пичи Тюрагай» 18 аресозь пиналъёслы, «Тюрагай» бадӟымъёслы Татьяна Малых, Яр ёрос лыдӟетъюртысь ӧнерчиРадъясьёс оско, «Звени над Яром, песня Флора!» марафон улосчизылэн творчествоеныз тунсыкъяськонэз пуромытыны, лыдӟетъюртъёслэн ужаменызы тодматыны, лыдӟиськыны но творчествоен вырыны мылкыдэз ӝутыны юрттоз. ВАТСАН Удмурт кылбурчи Флор Иванович Васильев вордӥськиз 1934-тӥ арын 19-тӥ тулыспалэ Яр ёросысь Бердыш гуртын. Удмурт АССР-лэн кун премиезлэн лауреатэз, СССР-ысь гожъясьёслэн огазеяськонзылэн ёзчиез. Удмурт кылын кылбуръёсыныз 7 бичетэз потӥз, ӟуч кытын — 5. Тросэз ужъёсыз пӧртэм кылъёсы берыктэмын. Тегъёс: Мерлык Лулчеберет Яр Литература Удмуртия гожъясьёс  